stanford-oval/wikipedia huggingface dataset:
בית גונזגה
היסטוריה > עד מלחמת הירושה

אנשי גונזגה החלו לצבור כוח כאחת המשפחות המובילות במנטובה החל במאה ה-12. ב-1328 תפס לודביקו הראשון גונזגה את השלטון במנטובה במסגרת המאבק בין הגואלפים לגיבלינים כנציג המפלגה הגיבלינית על ידי השתלטות על התפקיד האדמיניסטרטיבי הבכיר של "מפקד העם" (capitano del popolo) ותחת חסות האימפריה הרומית הקדושה בתפקיד רשמי של מושל האזור (imperial vicar) מטעם לודוויג הרביעי, קיסר האימפריה הרומית הקדושה.
בעוד השושלת שיצאה מבנו הבכור של לודביקו, גואידו, מתבססת במנטובה, עבר בנו הצעיר פלטרינו לרג'ו. הוא נאלץ למכור את נחלתו לברנבאו ויסקונטי ב-1371 וצאצאיו שלטו בעיר-מדינה הזערורית של נובלרה (Novellara) עד הכחדות קו הירושה של השושלת ב-1728.
ב-1433 העניק זיגיסמונד, קיסר האימפריה הרומית הקדושה את התואר מרקיז מנטובה לג'אנפרנצ'סקו הראשון (Gianfrancesco I). בנו, לודביקו השלישי ונינו, פרנצ'סקו השני, היו משליטיה הבולטים של התקופה ועסקו בבניה ופיאור ארמון הדוכסות בעוד נכדו פדריקו הראשון הצטיין כקונדוטיירי (מצביא) צבאו של לודוביקו ספורצה. יחד עם רעייתו הראשונה, איזבלה ד'אסטה, כונן פרנצ'סקו השני במנטובה חצר תרבותית ותמך באמנים ומוזיקאים, בהם אנדראה מנטניה (אצלו הזמין את הסדרה המונומנטלית "הטריומפים של קיסר"). בעודו נשוי קיים פרנצ'סקו מערכת יחסים ארוכה עם לוקרציה בורג'ה. בתו הבכורה, אלאונורה, נישאה לפרנצ'סקו מריה דלה רוברה, דוכס אורבינו. בנו השלישי, פרנטה (Ferrante), היה לדוכס גואסטלה (Guastalla).
בנו הבכור של פרנצ'סקו השני, פדריקו השני הועלה על ידי קרל החמישי, קיסר האימפריה הרומית הקדושה לתואר דוכס ב-1530, לאחר שהתארח אצלו בארמון טה. שנה לאחר מכן נשא לאשה את מרגרטה פלאולוגה וזכה בירושת מרקיזות מונטפראט. יורשו, גוליאלמו (Guglielmo), המשיך את החצר האמנותית במטובה כפטרון למוזיקאים, בהם ג'ובאני פלסטרינה וז'אק דה ורט. בנו השני של פדריקו השני, לואיג'י, פיתח שושלת ששלטה בנוור (Nevers) שבצרפת, לאחר נישואיו עם יורשת השולשת.
היסטוריה > מלחמת הירושה של מנטובה

יורש דוכסות מנטובה, ויצ'נצו, היה אף הוא פטרון אמנות ומדעים. בין היתר העסיק ויצ'נצו את המלחין קלאודיו מונטוורדי, את הצייר פטר פאול רובנס, את המשורר טורקוואטו טאסו ואת האסטרונום גלילאו גליליי. את בתו הצעירה, אלאונורה, השיא לפרדיננד השני, קיסר האימפריה הרומית הקדושה, כאשתו השנייה. במותו בשנת 1612 ירש אותו בנו פרנצ'סקו הרביעי, שנפטר באותה שנה. לאחר מכן ירש את התואר אחיו של פרנצ'סקו, בנו השני של ויצ'נצו, פרדיננדו, שנפטר ב-1626, ואת התואר ירש אחיו (בנו השלישי של ויצ'נצו) ויצ'נצו השני, שנפטר שנה לאחר מכן.
עם מות אחרון ניניו של פדריקו השני משושלת מנטובה ב-1627 ללא יורשים, טען נינו (בנו של לואיג'י מנוור), קרלו, לירושת כתר דוכסות מנטובה. טוען נוסף היה פרנטנה השני, דוכס גואסטלה (שהיה אף הוא נינו של פדריקו השני). הסכסוך בין היורשים הפך למערכה בתוך מלחמת שלושים השנים, כאשר הצדדים הלוחמים צידדו כל אחד ביורש אחר ועילת המלחמה נסובה סביב זהותו של הכוח שישלוט בצפון איטליה, בית הבסבורג או צרפת. בתביעתו של קרלו מנוור תמכו צרפת והרפובליקה של ונציה בעוד שבתביעתו של פרנטה מגואסטלה תמכו האימפריה הרומית הקדושה, ספרד ודוכסות סבויה. המלחמה נמשכה למעלה משלוש שנים והסתיימה בחוזה פיימונטה שנחתם ב-19 ביוני 1631, בהסכמה שקרלו מנוור יהיה דוכס מנטובה בעוד גואסטלה תועלה לדרגת דוכסות. בתו של קרלו, מריה-לואיזה, נישאה לולדיסלאב הרביעי, מלך פולין.
היסטוריה > תום השושלת

נכדתו של קרלו, אלאונורה, נישאה לפרדיננד השלישי, קיסר האימפריה הרומית הקדושה, כאשתו השלישית. נינו של קרלו, פרדיננדו קרלו, היה הדוכס האחרון של מנטובה וחובב מושבע של מוזיקה (המלחין תומאזו אלבינוני, שעבד בחצר במנטובה ככנר, הקדיש לו מספר יצירות פרי עטו). הוא נשא לאשה את בת-משפחתו, אנה איזבלה, היורשת האחרונה של דוכסות גואסטלה (נינתו של פרנטה השני). הוא כרת ברית עם לואי הארבעה עשר, מלך צרפת, מכר לו את העיר קזאלה מונפראטו ונלחם לצד צרפת במלחמת הירושה הספרדית. המחיר ששילם על התמיכה בצרפת היה כבד. ב-1701 הוא הוכרז כמורד על ידי יוזף הראשון, קיסר האימפריה הרומית הקדושה. ב-1708 מת פרדיננדו קרלו ללא יורשים ודוכסות מנטובה סופחה לממלכת הבסבורג.
בתרבות

השם גונזגה מוכר עקב המחזה "רצח גונזגו", מחזה אבוד (או מדומיין) המוצג כמחזה בתוך מחזה במסגרת מחזהו של ויליאם שייקספיר, המלט ונקרא שם גם "מלכודת העכברים". לדברי החוקר ארתור מגי, מבוססת עלילת "רצח גונזגו" על אירוע בו רצח לואיג'י גונזגה את פרנצ'סקו מריה דלה רוברה, דוכס אורבינו ב-1538.
הערות שוליים

↑  The Murder of Gonzago, אתר אוניברסיטת קליפורניה בסנטה קרוז
| --- | --- |
בקרת זהויות :  NLI: 987007293202405171  LCCN: sh85055869  NKC: jx20060327027  ULAN: 500115911  VIAF: 84358220   WorldCat (עם VIAF): 84358220
בנטפילד צ'ארלס האקס

| --- | --- |

Bentfield Charles Hucks
 לידה:  25 באוקטובר 1884 סטנסטנד מאונטפיצ'ט, הממלכה המאוחדת 
 פטירה:  7 בנובמבר 1918 (בגיל 34) Wooburn, הממלכה המאוחדת 
 מקום קבורה:  בית הקברות הייגייט 
 מדינה:  הממלכה המאוחדת של בריטניה הגדולה ואירלנד 
 השתייכות:  הממלכה המאוחדת הממלכה המאוחדת
 תקופת הפעילות:  1911–1918 (כ־7 שנים)
 דרגה:  קפיטן
 פעולות ומבצעים
 מלחמת העולם הראשונה
 תפקידים אזרחיים
 טייס ניסוי
 
בנטפילד צ'ארלס האקס (באנגלית: Bentfield Charles Hucks; ‏25 באוקטובר 1884 - 7 בנובמבר 1918) היה טייס קרב וטייס ניסוי, היה הטייס הבריטי הראשון שביצע "לולאה" ("לופ") במטוס מסוג "Blériot" בספטמבר 1913, המציא את מתקן האקס סטרטר.
ביוגרפיה

האקס, בנם של ויליאם וקייט האקס, נולד בכפר "Stansted Mountfitchet" (אנ') באזור "Uttlesford" (אנ'), במחוז אסקס.
במאי 1911 הוסמך כטייס על ידי "Royal Aero Club" (אנ') (רישיון טיס מספר 91).
האקס הצטרף לגיס התעופה המלכותי (RFC) עם פרוץ מלחמת העולם הראשונה באוגוסט 1914, ונשלח לחזית המערבית. קורקע לאחר שסבל מדלקות בקרום הריאה. השתחרר בדרגה קפיטן (סרן).
לאחר שחרורו מהצבא, האקס עבד כטייס ניסוי ב-Hendon, בצפון מערב לונדון.
האקס נפטר ב-7 בנובמבר 1918, ימים ספורים לפני תום מלחמת העולם הראשונה, כתוצאה מדלקת ריאות כפולה. נטמן בבית הקברות הייגייט בלונדון.
"האקס סטרטר" - המצאתו של ב.צ. האקס

האקס סטרטר היא יחידת כוח עזר, ממקור כוח חיצוני, בדרך כלל מרכב מוטורי המספק כוח ראשוני להתנעת מנועי מטוסי בוכנה, אשר היה נפוץ בשנות ה-20 ובשנות ה-30 של המאה העשרים. ה"האקס סטרטר" מוגדר כתחליף מכני עבור צוותי הקרקע.
הערות שוליים

↑  נושא: British Civil Aviation in 1913, ראו: חודש ספטמבר, "בנטפילד צ'ארלס האקס"  בלולאה
↑  "בנטפילד צ'ארלס האקס" cwgc.org/find-war-dead/casualty
↑  "בנטפילד צ'ארלס האקס" oldbritishnews.com/2013/07/26/bentfield-charles-hucks-aviator
↑  "בנטפילד צ'ארלס האקס" O'Neill, Dan (11 September 2001). "Reaching for the sky with 'B C' Hucks; 90 YEARS ago this month Ben C Hucks made aviation history". South Wales Echo. Cardiff: MGN. Retrieved 26 August 2016 – via The Free Library
↑  בנטפילד צ'ארלס האקס נטמן בבית הקברות הייגייט findagrave.com/memorial/24646434/bentfield-charles-hucks
↑  "האקס סטרטר" shuttleworth.org/collection/hucks-starter
↑  "האקס סטרטר" בתקופת מלחמת העולם הראשונה books.google.co.il
| --- | --- |
בקרת זהויות :  CWGC: 384393 
"האקס סטרטר" באמצעות פורד מודל T
בלוניה

| --- | --- |
סמל בלוניהסמל בלוניה

מרכז בלוניה
 מדינה:  פולין פולין
 פרובינציה:  מזוביה מזוביה
 מחוז:  מערב ורשה
 שטח:  9.12 קמ"ר
 אוכלוסייה:  ‏
  ‑ בעיירה:  12,152 (31 במרץ 2021)
 קואורדינטות:  52°12′00″N 20°37′00″E﻿ / ﻿52.2°N 20.616666666667°E﻿ / 52.2; 20.616666666667 
 אזור זמן:  UTC+1
 http://www.blonie.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבלוניה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבלוניה(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהבלוניה(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהבלוניה  he tabBackground:;tabBorder:#aaa;defaultTab:0;
בלוניה (בפולנית: Błonie) היא עיירה בפרובינציית מזוביה שבפולין, השוכנת כ-18 ק"מ מערבית לוורשה, בה התקיימה עד השואה קהילה יהודית.
תולדות היישוב

היישוב נזכר לראשונה במאה ה-13, ככפר בבעלות משפחת האצולה מאזובייצקי. בסוף המאה ה-14 הוענקו ליישוב זכויות עיר, והעיירה הפכה למרכז מסחר ומלאכה אזורי.
באמצע המאה ה-17 נהרסה העיירה כתוצאה מפלישת האימפריה השוודית, ועם תחילת המאה ה-19 החלה העיירה להתפתח.
יהודי בלוניה

התיעוד הראשון לישיבת יהודים בעיירה הוא מהמאה ה-15. לאחר מכן נאסרו מגורי יהודים בעיירה, והיישוב היהודי בה חודש רק בשנת 1862 עם ביטול המגבלות.
לפני מלחמת העולם הראשונה היוו יהודי בלוניה מחצית מכלל אוכלוסיית העיירה, במהלך הקרבות ולאחר הכיבוש הרוסי החוזר, נרצחו חלק מיהודי העיירה והוצרו צעדי הנשארים. כמעט כל יהודי העיירה נאלצו לעזוב אותה. בשנת 1920, בזמן המלחמה הפולנית-סובייטית, הואשם רב העיירה אפרים פישל שפירא בהאשמת שווא של סיוע לצבא האדום, והוצא להורג.
בין מלחמות העולם השתקמה הקהילה, ופעלו בה המפלגות הציוניות השונות, ובראשן המזרחי. כמו כן, פעלה בעיירה אגודת ישראל. בשנים אלו נמנו בעיירה כ-1,260 יהודים, כרבע מסך תושביה.
בתחילת ספטמבר 1939 נכבשה בלוניה בידי הגרמנים, ועם כניסתם אליה, שדדו את חנויות ובתי היהודים, וחטפו יהודים לעבודות כפייה. זמן קצר לאחר מכן מונה בעיירה יודנרט, שנצטווה לספק לגרמנים את דרישותיהם מהקהילה. בחודשים הראשונים לכיבוש הגיעו לעיירה מאות פליטים יהודים שגורשו מיישובי הסביבה, והיודנרט המקומי התגייס לעזרתם. בסתיו 1940 הוקם בעיירה גטו, שבראשית 1941 נמנו בו כ-2,100 יהודים, שסבלו מתנאי מחיה קשים. באמצע פברואר 1941 חוסל הגטו בעיירה, ויושביו הועברו לגטו ורשה, ממנו שולחו בקיץ 1942 למחנה ההשמדה טרבלינקה. בית העלמין היהודי בעיירה נהרס בידי הגרמנים.
הערות שוליים

↑  להרחבה על חורבן יהדות בלוניה במלחמת העולם הראשונה ועל התנכלות האוכלוסייה המקומית והצבא הרוסי לקהילה, ראו: ש. אנ-סקי, חורבן היהודים  בפולין, גליציה ובוקובינה (תרגם: ש"ל ציטרון), ברלין: הוצאת שטיבל, תרפ"ט–1929. עמ' 62–67.
| --- | --- |
בקרת זהויות :  NLI: 987007533125705171  GND: 1043791906  MusicBrainz: 73c7ef69-10e7-4f09-8f1e-81dce6ad25a9  NKC: ge1133185  VIAF: 154918601   WorldCat (עם VIAF): 154918601 
אנדרטה לזכר יהודי גרודז'יסק מזובייצקי ובלוניה שנספו בשואה, בבית העלמין בחולון
ג'יימס פוזי

| --- | --- |

 לידה:  13 בינואר 1977 (בן 47) קליבלנד שבאוהיו
 עמדה:  סמול פורוורד
 גובה:  2.03 מטר
 מספר:  41
 מכללה:  אוניברסיטת זייבייר
 דראפט:  בחירה מספר 18, 1999 דנוור נאגטס
 קבוצות כשחקן
 1999–2002   2002–2003   2003–2005   2005–2007   2007–2008   2008–2010   2010–2011:  דנוור נאגטס   יוסטון רוקטס   ממפיס גריזליס   מיאמי היט   בוסטון סלטיקס   ניו אורלינס הורנטס   אינדיאנה פייסרס
 הישגים כשחקן
 2 זכיות באליפות ה-NBA‏ (2006, 2008)   חמישיית הרוקיז השנייה (2000)
פוזי במשחקי הפלייאוף של 2008, במדי בוסטון סלטיקס
ג'יימס מיקלי מנטל פוזי ג'וניור (באנגלית: James Mikely Mantell Posey, Jr; נולד ב-13 בינואר 1977 בקליבלנד שבאוהיו) הוא כדורסלן עבר אמריקאי ששיחק בעמדת הסמול פורוורד. במהלך הקריירה שלו זכה פוזי בשתי אליפויות ה-NBA.
ראשית הקריירה

בצעירותו למד פוזי בבית ספר תיכון צ'מברלין, והחל לשחק כדורסל במסגרת נבחרת התיכון. לאחר תום לימודי התיכון, הוא הצטרף לקבוצת הכדורסל של אוניברסיטת זייבייר מסינסינטי בשנת 1995.
על פי חוקי ההתאחדות האזורית במסגרתה שיחקה הנבחרת שלאוניברסיטת זייבייר, פוזי לא היה רשאי לשחק במסגרת ליגת המכללות, ועל כן החמיץ את כל עונת ה"פרשמן" שלו, 1995/1996. בשלוש העונות בהן שיחק באוניברסיטת זייבייר פוזי לא הרבה לפתוח בחמישיית הקבוצה, אך הצטיין רבות כשחקן שעולה מהספסל. הוא זכה בתארים אישיים רבים במהלך תקופתו במכללה: פעמיים שחקן הספסל המצטיין של העונה באזור ה"אטלנטיק-10"; השחקן המצטיין של טורניר אליפות האטלנטיק-10 ב-1998, שנה בה גם זכה עם קבוצתו באליפות האזור; וכן תוארי החמישייה הראשונה ושחקן ההגנה של העונה באזור ב-1999.
פוזי סיים את קריירת המכללות שלו בתור הקולע ה-16 בטיבו בתולדות אוניברסיטת זייבייר, עם 1,455 נקודות בסך הכול, וכן במקום העשירי בדירוג הריבאונדים של האוניברסיטה עם 801 כאלו. הוא הוביל את קבוצתו במדד הריבאונדים בכל שלוש העונות בהן שיחק.
ג'ודי גרינהם

ג'ודית "ג'ודי" ברנדה גרינהם, חברה (באנגלית: Judith "Judy" Brenda Grinham, MBE; נולדה ב-5 במרץ 1939) היא שחיינית עבר בריטית, אלופה אולימפית (מלבורן 1956), אלופת אירופה (בודפשט 1958), אלופת משחקי חבר העמים הבריטי (קארדיף 1958) ושיאנית העולם במשחה ל-100 מטר גב. 32 שנים, אחרי מדליית הזהב הראשונה לבריטניה בשחייה לנשים שזכתה בה לוצי מורטון (פריז 1924).
ביוגרפיה

גרינהם נולדה בהמפסטד שבלונדון לנורמן פרדריק ופלורה אדית גרינהם. שישה חודשים לאחר שנולדה נשלח אביה לצרפת במסגרת כוחות הסיוע הבריטיים במלחמת העולם השנייה. לאחר ששרד את הקרבות בדנקרק שבצרפת הוא נשלח למזרח התיכון וחזר לביתם כשהייתה בת 7. לאחר שחזר החל לקחת אותה לאימוני שחייה בגלאדסטון פארק שבניסדן, לונדון.
ביוגרפיה > אלופה אולימפית ושיאנית עולם

באולימפיאדת מלבורן (1956) זכתה גרינהם במדליית זהב במשחה ל-100 מטר גב בשיא עולם חדש של 1:12.9 דקות, לפני קארין קון מארצות הברית (1:12.9 דקות) ובת ארצה מרגרט אדוארדס (1:13.1 דקות). נוסף לכך, היא סיימה במקום שמיני במשחה שליחות 4x100 מטר חופשי בתוצאה של 4:35.8 דקות, כשחיינית שנייה היא קבעה תוצאה ב"זינוק שליחות" של 1:09.0 דקות.
ביוגרפיה > אלופת אירופה ואלופת חבר העמים הבריטי

במשחקי האימפריה הבריטית וחבר העמים שנערכו בקארדיף, ויילס בסוף יולי 1958 זכתה גרינהם ב-3 מדליות, 2 זהב ו-1 ארד. מדליות זהב, במשחה ל-110 יארד גב בשיא עולם חדש של 1:11.9 דקות ובמשחה שליחות 4x110 יארד מעורב בשיא עולם חדש נוסף של 4:54.0 דקות. מדליית ארד במשחה שליחות 4x110 מטר חופשי בתוצאה של 4:31.5 דקות. באליפות אירופה בשחייה שנערכה בבודפשט, הונגריה בתחילת ספטמבר אותה שנה היא זכתה ב-4 מדליות, זהב, כסף ו-2 ארד. מדליית זהב במשחה ל-100 מטר גב בתוצאה של 1:12.6 דקות, מדליית כסף במשחה שליחות 4x100 מטר חופשי בתוצאה של 4:24.2 דקות ומדליות ארד במשחה ל-100 מטר חופשי בתוצאה של 1:05.4 דקות ובמשחה שליחות 4x100 מטר מעורב בתוצאה של 4:54.3 דקות.
בגיל 20 פרשה גרינהם משחייה תחרותית ונישאה לעיתונאי פיטר רולי. לזוג נולדו שני ילדים. כעבור מספר שנים הם התגרשו והיא התחתנה עם מייקל רו ועברו להתגורר בקורנוול.
תארים

בשנת 1981 זכתה גרינהם להיכלל בהיכל התהילה הבינלאומי של השחייה.
בסך הכל קבעה גרינהם 5 שיאי עולם חדשים.
בשנים 1956 ו-1958 זכתה גרינהם בתואר ספורטאית השנה בבריטניה.
הערות שוליים

↑  ISHOF – Judy Grinham (GBR) - 1981 Honor Swimmer, web.archive.org, ‏23 December 2014
בראזוקה

ניימאר והבראזוקה במשחק הפתיחה של מונדיאל 2014 בין ברזיל וקרואטיה
הבראזוקה (בפורטוגזית: Brazuca) הוא כדור המשחק הרשמי למונדיאל 2014 שנערך בברזיל. הכדור מיוצר על ידי חברת אדידס, שהיא אחת מהשותפות העסקיות הבכירות של פיפ"א וספקית כדורי המשחק הרשמיים לגביע העולם בכדורגל מאז 1970. המדינות המספקות את הכדור הן פקיסטן וסין.
הכדור למשחק הגמר הוצג ב-29 במאי 2014. בעוד בהיבט הטכני כדור זה זהה לכדור ששימש בשלבים הקודמים של התחרות, עיצובו של כדור הגמר שונה מעיצובו של הכדור הקודם. בכדור זה השתמשו בצבעי זהב, ירוק ושחור על מנת ליצור כדור ייחודי למשחק הגמר. זאת הייתה הפעם השלישית ברציפות שכדור הגמר היה ייחודי ושונה מכדור שאר שלבי הטורניר.
השם

הבראזוקה הוא כדור המשחק הרשמי הראשון לגביע העולם בכדורגל, אשר שמו נבחר בהצבעת הציבור. השם נחשף לראשונה ב-2 בספטמבר 2012 לאחר שנקבע על ידי למעלה ממיליון אוהדי כדורגל ברזילאיים. השם "בראזוקה" קיבל 77.8% מהקולות, בעוד שתי אפשרויות ההצבעה האחרות, בוסה נובה (Bossa Nova) וקרנבלסקה (Carnavalesca), קיבלו 14.6% ו-7.6% מהקולות, בהתאמה.
על פי פיפ"א, "המונח הבלתי רשמי 'בראזוקה' משמש אצל הברזילאים לתיאור הגאווה הלאומית באורח החיים הברזילאי". המונח משמש גם כסלנג שפירושו - "ברזילאי", ונמצא בשימוש רחב הודות למהגרים הברזילאיים ברחבי העולם המכונים כך.
מאפייני הכדור

כמו כל כדורגל, גם הבראזוקה מורכב משלושה חלקים עיקריים: הכיסוי (השכבה החיצונית ביותר, המגנה על הכדור), הבטנה (שנועדה לשפר את יכולות הניתור והחוזק של הכדור) ושלפוחית הכדור (החלק של הכדור האוצר בתוכו את האוויר).
הכיסוי של הבראזוקה מורכב משישה מקטעי פוליאוריטן, ולא מעור, כבכדורים הקודמים. תכונה זו הופכת את הבראזוקה ליותר קל-משקל. למשל, שיעור ספיגת המים של כדור הבראזוקה הוא 0.2% בלבד. כמו כן, הכיסוי של כדור הבראזוקה מורכב משישה טלאים בלבד. ברוב הכדורים יש 12 טלאים ויותר אבל לבראזוקה יש חצי מזה, דבר שאגב מפחית את הסיכויים לחורים, לספיגת מים ולחורים. מספר הטלאים הקטן מגביר את האווירודינמיקה (מה שמקל על "סיבוב" הכדור, הקפצות ונגיחות).
בבראזוקה, לבטנה יש מספר שכבות המורכבות מסוג של פולימרים הקרויים פולי-אמידים (ניילון).
בכדור הבראזוקה השלפוחית מורכבת מגומי בוטילי. הגומי הבוטילי שומר על האוויר שבתוכו למשך זמן ארוך יותר.
למרות שיש לו פחות צלעות, הצלעות דמויות האצבעות של הבראזוקה מגדילות את אורך התפרים בהשוואה לכדורי הרגל הרשמיים הקודמים של המונדיאלים. התפרים נראים גם עמוקים יותר מאלו של הג'אבולאני והצלעות מלאות במהמורות קטנות, שנועדו להשפיע על האווירודינמיקה של הכדור. לאחר בדיקות במנהרת רוח, התרשמו כי הכדור יותר יציב במעופו, כמו לכדור המסורתי בעל 32 הצלעות.
הערות שוליים

1 2  "adidas Brazuca – Name of Official Match Ball decided by Brazilian fans". FIFA. Retrieved 2012-09-03.
↑  שירות כלכליסט, פקיסטן - ספקית מרכזית של הכדורים של אדידס במונדיאל 2014, באתר כלכליסט, 9 ביוני 2014
↑  צפו: אדידס מציגה את כדור הגמר, באתר ספורט 2
↑  "Nome da bola da Copa é escolhido pela primeira vez por torcedores: Brazuca" (בפורטוגזית). Globo Esporte. Retrieved 2012-09-03.
↑  "2014 World Cup Icons". WCaction. Retrieved 17 December 2013.
↑  Feldman-Bianco, Bela. "Empire, postcoloniality and diasporas: The Portuguese case", University of Campinas, 2007, p. 47.
↑  דר. משה נחמני, ‏הכימיה של כדור המשחק הרשמי של המונדיאל – גביע העולם בכדורגל 2014 – הבראזוקה, באתר "הידען", 4 ביולי 2014
↑  אבי בליזובסקי, ‏צפו: נאס"א הופכת את משחקי גביע העולם בכדורגל 2014 לשיעור באווירודינמיקה, באתר "הידען", 13 ביוני 2014
ג'נג'שאורוסי

| --- | --- |
סמל ג'נג'שאורוסיסמל ג'נג'שאורוסי

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת ג'נג'ש
 שטח:  21.39 קמ"ר
 אוכלוסייה:  ‏
  ‑ בכפר:  1,459 (1 בינואר 2024)
 קואורדינטות:  47°49′34″N 19°53′38″E﻿ / ﻿47.826°N 19.894°E﻿ / 47.826; 19.894 
 אזור זמן:  UTC +1
 http://www.gyongyosoroszi.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ג'נג'שאורוסי(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ג'נג'שאורוסי  he tabBackground:;tabBorder:#aaa;defaultTab:0;
 
ג'נג'שאורוסי (בהונגרית: Gyöngyösoroszi) הוא כפר במחוז הווש בצפון מזרח הונגריה ליד נחל טוקה. עד לשואה הייתה בו קהילה יהודית.
על פי עדויות ארכאולוגיות האזור היה מיושב כבר מתקופת הברונזה והיה מיושב לסירוגין עד שהוקם ככפר בפני עצמו בזמן התיישבות המדיארים במרכז אירופה, היישוב עצמו הוזכר לראשונה בכתבים משנת 1209.
יהודי ג'נג'שאורוסי

יהודים חיו בג'נג'שאורוסי במאה ה-18 ובמאה ה-19.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 5 | 861 |
| 1910 | 3 |  |
| 1930 | 4 |  |
| 1941 | 3 | 1,365 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת ג'נג'ש |
| --- | --- | --- |
| יישובים | ג'נג'ש • אבשאר • אדאץ' • אטקאר • דטק • דומוסלו • ג'נג'שהלאס • ג'נג'שאורוסי • ג'נג'שפטה • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • מאטראסנטאימרה • נג'פיגד • נג'רדה • פאלושוורשמרט • ואמושגיירק • וץ' • וישונטה • ויסנק |  |
ג'נג'שטריאן

| --- | --- |
סמל ג'נג'שטריאןסמל ג'נג'שטריאן

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת ג'נג'ש
 שטח:  46.39 קמ"ר
 אוכלוסייה:  ‏
  ‑ בכפר:  2,163 (1 בינואר 2024)
 קואורדינטות:  47°48′00″N 19°52′00″E﻿ / ﻿47.8°N 19.86666667°E﻿ / 47.8; 19.86666667 
 אזור זמן:  UTC +1
 http://gyongyostarjan.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ג'נג'שטריאן(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ג'נג'שטריאן  he tabBackground:;tabBorder:#aaa;defaultTab:0;
 
ג'נג'שטריאן (בהונגרית: Gyöngyöstarján) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בג'נג'שטריאן מספר התושבים נמצא בירידה. כך, בשנת 1990 היה מספר התושבים 2,380 ובשנת 2023 רק 2,181 תושבים.
האזור היה מיושב כבר מהמאה ה-13 והיה מיושב לסירוגין עד ימינו, היישוב עצמו הוזכר לראשונה בכתבים משנת 1275. הוא נהרס בשריפה בשנת 1596 והחל להתפתח שוב בסוף המאה ה-16.
יהודי ג'נג'שטריאן

יהודים חיו בג'נג'שטריאן במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 9 |  |
| 1880 | 17 | 1,930 |
| 1910 | 15 |  |
| 1920 | 13 |  |
| 1930 | 3 |  |
| 1941 | 4 | 2,738 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי ג'נג'שטריאן שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת ג'נג'ש |
| --- | --- | --- |
| יישובים | ג'נג'ש • אבשאר • אדאץ' • אטקאר • דטק • דומוסלו • ג'נג'שהלאס • ג'נג'שאורוסי • ג'נג'שפטה • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • מאטראסנטאימרה • נג'פיגד • נג'רדה • פאלושוורשמרט • ואמושגיירק • וץ' • וישונטה • ויסנק |  |
בנזין

ערך זה עוסק בתוצר של נפט. אם התכוונתם ללהקה בשם זה, ראו .
| --- | --- |

 מספר CAS:  86290-81-5
 צפיפות:  0.72±0.01 גרם/סמ"ק
 
בנזין הוא תערובת נוזלית המופקת מנפט שצבעה צהוב בהיר עד כתום, ומורכבת בעיקר מפחמימנים. הבנזין משמש כדלק למנועי בעירה פנימית.
אטימולוגיה

השם "בנזין" מקובל בשפות רבות עבור דלק לרכבים, בהן רוסית, גרמנית, איטלקית, אינדונזית ועברית, והוא נגזר מרכיב הבנזן שיש בו. בבריטניה נקרא הדלק "פטרול", בארצות הברית "גזולין" (או בקיצור "גז"), ובחלק מארצות אמריקה הדרומית הוא נקרא "נפטה", בגלל רכיב הנפטא שיש בו.
הרכב כימי וייצור

בנזין מופק בבתי זיקוק לנפט. בעבר, "נפט טבעי" היה מופק מנפט גולמי בתהליך זיקוק פשוט; אולם תוצר זה אינו מתאים למנועים מודרניים, והוא מהווה רק חלק מהתערובת.
הבנזין מורכב ברובו מפחמימנים ובהם בין 5 ל-12 אטומים של פחמן בכל מולקולה.
לתוצרי הזיקוק השונים, אותם מערבבים כדי ליצור בנזין, יש מאפיינים שונים. ההבדלים הם בדירוג האוקטן, תכולת חומרים ארומטיים, תכולת אלקאן (פחמן רווי) ועוד. היחס בין החומרים השונים תלוי בחברה המייצרת, בבתי הזיקוק, ובאיכות הנפט הגולמי. במדינות רבות כיום ישנן מגבלות חמורות על תכולת החומרים הארומטיים (בעיקר בנזן) בבנזין.
בנזין מכיל לעיתים תרכובות אורגניות נוספות, כגון אתר אורגני (המוסף בכוונה), ורמות קטנות של תוספות לא רצויות כגון תרכובות גופרית שונות. ייצרני הבנזין חייבים להסיר חלק מהתוספות הלא-רצויות, כגון מרקפטן ומימן גופרי, משום שהם גורמים לאיכול המנועים.